Tuiono TeanauTEANAU TUIONO (Green): Thank you Mr Speaker. I begin by also correcting the record like many MPs around the House. Yes Coromandel is beautiful and there are beautiful places in Tāmaki-makau-rau—but Chlöe Swarbrick assures me that the most beautiful place within the Ngāti Paoa rohe is the mighty Waiheke Island. I just wanted to place that on the record.Ngāti Paoa ki uta Ngāti Paoa ki tai nau mai haere mai. Nau mai haere mai ki tēnei o ngā Whare. Tāku nei he tāpiri atu ki ngā whakatau o te mana whenua i whakatau i a koutou i tēnei rā. Nau mai me ō wawata nau mai me ō kōrero ki tēnei o ngā Whare Pāremata. Ko au anō tēnei e tū ana me te kōrero mō te Pāti Kākāriki. He mema hoki au nō te Komiti Whiringa Take Māori. Nō reira ā tōna wā ka haere mai koutou ki waenganui i a mātou ki te kōrero ki te tuku i ngā kōrero hītori ngā kōrero whakawhanake i ā koutou nā kaupapa. Nō reira e mihi ana. [Ngāti inland Ngāti Paoa to sea welcome welcome. Welcome to this one of our Houses. I'd like to add the welcome of the people of this land who welcomed you today. Welcome with your aspirations welcome with your comments to this House of Parliament. I stand here again to speak on behalf of the Green Party. I am also a member of the Māori Affairs Committee. So at a future time you will come among us to speak to share your historical narratives your stories of development of your own initiatives. So I acknowledge you.]E mihi ana ki a rātou mā kua roa te wā i pīkauhia tēnei kaupapa. Nō reira e tautoko katoa i ngā mihi ki a Morehu Wilson otirā ki tōna whānau ki konei. Tēnā koutou katoa.[I acknowledge those who have long carried this enterprise. So I absolutely support the acknowledgements of Morehu Wilson—indeed his family that are here. Greetings to all of you.]Rātou ki a rātou otirā koutou anō i whakakanohi i ō rātou nei manako i tēnei rā ka mihi.[May they rest in peace indeed you who represent their hopes today greetings.]E mihi atu hoki ki ngā tiamana hou o poari: Herearoha Mihingārangi tō tiamana tuarua. E mihi ana ki tō koutou nei ngākau mō te whakawhanake i tō iwi otirā ngā āhuatanga i hāpaitia ngā āhuatanga o te taiao.[I acknowledge the new chairpersons of the board: Herearoha Mihingārangi your deputy chair. I acknowledge your heart for developing your people indeed that aspects that were promoted the aspects of the environment.]Me mihi au ki ngā hononga huhua o Ngāti Paoa ngā piringa ki a Marutuahu ngā piringa ki a te Arawa waka otirā ki a koutou e whakapapa ana ki te pū o Waikato ki a Tainui. E te Pīka i te wā o te whakatau i haere mai tō rātou nei kaikōrero me te mea atu he tuakana-teina a Paoa me Mahuta. Heoi tēnā pea he whakaaro anō tō Minita Nanaia Mahuta heoi anō nā koutou anō tēnei pire nō reira mātou ngā Kākāriki e mihi tuakana atu ki a koutou i tēnei rā.[The many connections of Ngāti Paoa should be acknowledged the relationship with Marutuahu the relationships with the Arawa canoe indeed you who have genealogical ties to the centre of Waikato to Tainui. Mr Speaker at the time of settlement their representative came and said that Paoa and Mahuta are senior and junior siblings. However perhaps Minister Nanaia Mahuta has a different opinion but this is your bill so we the Greens greet you as the senior sibling today.]Ko tō rātou nei whakapapa kei waenganui i ngā rohe o Waikato Tīkapa Moana ngā whenua whakatipu o te iwi e torotoro atu ai i te pito uru o ngā mānia o Hauraki tae atu ki Tāmaki-makau-rau. I nōhia anō e Ngāti Paoa ētahi o ngā moutere o Tīkapa pēnei i a Waiheke.[Their genealogical ties within the regions of Waikato Hauraki Gulf and the lands where they are raised stretch from the western end of the Hauraki plains all the way to Auckland. Some of the islands in Hauraki Gulf were also settled by Ngāti Paoa including Waiheke.]I a au e pānui ana i te pire i kite au i te maha hoki o ngā raru ngā ngau kino nā te raupatu o te whenua te haere o ngā pū ngā hōia o ngā Pākehā i tērā atu nā rautau. Kua raupapahia te katoa.[As I read the bill I saw the magnitude of issues the anguish caused by the confiscation of the land the expeditions of the guns the soldiers of the British settlers during that century. It has all been documented.]I te tau o te hainatanga o te Tiriti o Waitangi ko ētahi o ngā rangatira o Ngāti Paoa i haere ki Tāmaki ki te haina i te Tiriti. E ai ki te kōrero he iwi whakarite māra he iwi tauhokohoko āhei rātou ki te hari i ō rātou nei umanga ki te tāone ki te hoko atu i ā rātou nei huawhenua ki ngā Pākehā ki Tāmaki. Nō reira e mihi ana ki tērā o ngā āhuatanga. [In the year that the Treaty of Waitangi was signed some of the leaders of Ngāti Paoa went to Auckland to sign the Treaty. According to the narrative they were a gardening people a commercial iwi they were able to take their businesses into town to sell their produce to the settlers in Auckland. So I acknowledge that feature.]Heoi anō kua kaha tau te kino ki runga i a rātou nā ngā pakanga whenua nō reira e mihi ana ki ngā āhuatanga ngā kōrero i tukuna mai ngā pōuri ngā ngau kino ki Pūkorokoro. Kāore au i te mōhio kei reira tonu taua ingoa ko te Miranda nā tana hara atu ki a koutou heoi anō me mihi atu ki tērā o ngā hītori hei oranga anō o te katoa ā tātou tamariki mokopuna otirā mō te katoa e noho ana ki Aotearoa nei.[However much wrong doing was done to them due to the land wars so I acknowledge that phenomenon the narratives that were given the sadness the anguish at Pūkorokoro. I don't know why that name is still there Miranda because of his sin to you however it is appropriate to acknowledge that part of the histories for the benefit of everyone our children and grandchildren indeed for everyone who lives here in New Zealand.]Ki roto i ngā āhuatanga anō i tāhae whenua anō ki Pōkeno me te rāwhiti o Wairoa i ērā atu o ngā wā. I whai pānga a Ngāti Paoa ki te poraka raupatu i te rāwhiti o Wairoa. E ai ki te kōrero nui atu i te 50000 eka te rahi me te rohe raupatu ki te pokapū o Waikato. Kei roto hoki a Maramarua me Pūkorokoro. Ēnei whenua raupatu a Kohukohunui me Rataroa ngā maunga tapu o Ngāti Paoa.[Within these circumstances more land was taken at Pōkeno and the east of Wairoa at that time. Ngāti Paoa had interests in the confiscation block in the east of Wairoa. According to the narrative it was more than 50000 acres in size as well as the confiscation block in central Waikato. This also includes Maramarua and Pūkorokoro. These confiscation lands of Kohukohunui and Rataroa the sacred mountains of Ngāti Paoa.]Haere te wā i pānuihia ētahi o ngā āhuatanga o te Karauna anō i te mea i tae ngā pakanga ki roto o Tauranga Moana. He wāhi anō tō Ngāti Paoa ki roto i Tauranga Moana nō reira kei reira anō tētahi mea e ngau kino ana te iwi.[Over time I read of some of the characteristics of the Crown because war came into Tauranga Moana. Ngāti Paoa also have places within Tauranga Moana so that is another source of anguish for the people.]I te roanga atu o te rautau 20 i hokona atu tata ki te katoa o ngā whenua e toe ana ki a Ngāti Paoa ki ngā kaihoko tauiwi ki ngā kaikaunihera ā-rohe me te Karauna i raro i te Ture Mahi Tūmatanui e kīia nei e te Pākehā ko te Public Works Act. Ia te wā i haere au ki te tū mō te kōrero mō ēnei momo pire ka kaha puta mai tērā ture te Public Works Act. Ētahi wā i haramai te Karauna me te tāhae me ā rātou nei pū i te whenua o te Māori ā ētahi wā i haere mai me te ture ngā ture pērā i te Public Works Act. Nō reira me mōhio mai tātou ko tērā ngā āhuatanga i tau ki a Ngāti Paoa anō hoki.[For the duration of the 20th century almost all of the lands that remained to Ngāti Paoa were sold to foreign buyers to regional councillors and the Crown under the Ture Mahi Tūmatanui known by Pākehā as the Public Works Act. Every time I went to stand and speak about this kind of bill that legislation features the Public Works Act. Sometimes the Crown came with their firearms to take the land of the Māori people and sometimes it came with legislation laws such as the Public Works Act. So we need to be aware of that phenomenon that befell Ngāti Paoa too.]Ki roto i te pire ko ētahi o ngā kōrero i rangona ki roto o ētahi atu o ngā whakatau kerēme ko te ngaro haere o te reo te ngaro haere o ngā mātauranga Māori me te whakaaro ake anō hoki me kaha tātou ki te whakarauora i te reo me kaha tātou ki te whakarauora i tō tātou nei mātauranga Māori i te mea kei te noho tātou mō tātou ngā Kākāriki ki roto i te horopaki o ngā pōraru o te āhuarangi ngā pōraru o te matemate haere o ngā tini koiora o te moana nō reira me kaha tātou katoa ki te hoki anō ki te whakatō anō i tērā mātauranga ā-reo mai ā-mātauranga mai. Nō reira ka mihi atu au ki tērā wāhanga ki roto ki tēnei o ngā pire.[In the bill are some statements that are heard within other claims settlements the loss of the language the loss of traditional Māori knowledge and the idea that we should work hard to revitalise the language we should work hard to revitalise our traditional Māori knowledge because we are situated we the Greens within the context of climate issues and issues with the loss of biodiversity in the ocean and so we should all return to planting that knowledge both linguistic and academic. So I acknowledge that section within this bill.]Ki tō mātou nei Kākāriki tēnei mea te Tiriti o Waitangi ehara i te kirimana. Ehara i te kirimana ehara i te kirimana noa he kawenata. He kawenata i tūāpapa kia āhei te katoa e noho ana ki runga i te pae ki te ora ki Aotearoa nei. Nō reira tē taea te kī atu kua settled kē tēnei te Tiriti noa. He wāhanga anō ka taea e tātou te wānanga i ngā kōrero ki te matapaki i ngā kōrero. Nō reira ahakoa ngā aupiki me ngā auheke i a au e pānui ana i tēnei pire he maha hoki ngā auheke ā ko tētahi mea i kite au ki roto i ngā tukanga whakatau kerēme ko ngā hītori ko ngā kōrero e āhei ana ki te tuku iho ki ā tātou nei tamariki ki ā tātou nei mokopuna. Ētahi wā ka tae tērā kōrero tuku iho ki te Pākehā nō reira e mihi atu ki a koe me te whakaaro atu i pupū ake te māramatanga ki ngā āhuatanga ki Pūkorokoro. He aha te take i tapaina ai tērā ingoa Miranda ki runga i tērā whenua? He oranga tērā mō tātou katoa tēnei mea te mōhio.[To us the Greens the Treaty of Waitangi is not a contract. It is not a contract. It is not just a contract; it is a covenant. It is a covenant that is a foundation that enables everyone sitting on the land to live here in New Zealand. So it cannot be said that this is settled the Treaty alone. That is something that we can all consider the information in to deliberate on the information. So despite the ups and downs—as I was reading this bill there were a lot of downs and one thing that I saw during the claims settlement process was the histories the narratives that can be passed down to our children and to our grandchildren. Sometimes those narratives are passed on to Pākehā so I acknowledge you and the idea that the understanding bubbled up concerning the situation at Pūkorokoro. What was that name Miranda given to that land? That is of benefit to all of this this thing we call understanding.]Ki a mātou nei ki a mātou ngā Kākāriki he pai tēnei mea te wānanga he pai tēnei mea te matapaki kōrero. He pai anō tēnei mea te taupatupatu kōrero. Mōhio tātou te Māori ko tērā te āhua o tō tātou nei marae.[To us to us the Greens consideration is a good thing discussion is a good thing. Debating is also a good thing. We know the Māori people that is how things go on our marae.]Ki roto i ngā āhuatanga o ngā Whiringa Take Māori haere mai. Nau mai haere mai me ō koutou nei kōrero. Nā mātou ngā mema o tērā komiti tā mātou mahi ko te areare o ngā taringa ki te whakarongo me pēhea kia paku nuku neke ngā waeture ngā ture he aha rānei ki roto i te pire kia tau ngā āhuatanga katoa.[Within the sphere of Māori Affairs welcome. Welcome welcome with your narratives. Now we are the members of that committee; our job is to open our ears to listen how the regulations the legislation and whatever else can be moved and shifted so that all things can be settled.]Kāre e kore he nui ngā kōrero nā reira ka tāpui a Chlöe ētahi wā ka haere mai ētahi o koutou nō Waiheke. Tēnā pea ko ia tō mātou nei kanohi o ērā nā wāhanga o te Komiti Whiringa Take Māori.[Without doubt there are many narratives so Chlöe will book in some time and some of you from Waiheke will come. Perhaps she will be our representative on some of those matters of the Māori Affairs Committee.]Heoi anō koia anō mātou ngā Kākāriki e haere mai ana i runga i te tautoko i runga i te whakarongo ki ngā kōrero nō reira tēnā koe otirā Ngāti Paoa. Tēnā koutou otirā tō tātou nei Whare. Tēnā tātou katoa.[However we the Greens come in support and to listen to the perspectives so thank you indeed Ngāti Paoa. Thank you indeed our House. Thanks to all of us.]